अनुभवी कूटनीतिज्ञ भेषबहादुर थापाले एउटा दैनिक छापासँग भन्नुभएको छ, “हामी आफैँले सबैतिरको बाटो खोल्न सक्दैनौँ तर छिमेकीको प्रयासले हाम्रो कनेक्टीभिटी बाँकी विश्वसँग बढ्न सक्यो भने त्यो असाध्यै राम्रो हो । चीनले इतिहासमा रेलमार्गको माध्यमबाट विश्वका विभिन्न मुलुकसँगको पारबहन र अन्य सम्बन्ध स्थापना गरेको थियो । नेपालले पनि त्यसमा सहभागी भई बाँकी विश्वसँग आफूलाई समाहित गर्नु राम्रो कुरा हो । यो समझदारीपछि सडक, हवाई, रेललगायतका माध्यमबाट नेपालले कनेक्टीभिटी बढाउन सक्यो भने अहिलेको अवस्थाबाट पार पाउन पनि सकिएला । ”
